stanford-oval/wikipedia huggingface dataset:
היאבקות (ספורט)
היאבקות חופשית > משטר אימונים

משטר האימונים בהיאבקות חופשית דומה מאוד להיאבקות יוונית-רומית, וכולל תרגילי אקרובטיקה (לפיתוח גמישות וכוח), תרגילי כושר, אימוני טכניקה ואימוני קרבות.
מאחר שקרבות ההיאבקות (בשני הסגנונות) הם לפי קטגוריות משקל צרות יחסית (הבדלים של חמישה עד עשרה ק"ג), ישנה נטייה של מתאבקים להיכנס למשטר דיאטה מיוחד לפני השקילה בתחרות על מנת להיות קרובים לרף העליון של קטגוריית משקל נמוכה ולא לרף התחתון של קטגוריית משקל גבוהה. משטר זה כולל ריצות עם לבוש חם מאוד (כולל שקיות ניילון שמעליהן מעילים) ושהות בסאונה על מנת לעודד הזעה, והימנעות מצריכת פחמימות. התועלת בנוהג זה מפוקפקת, שכן לעיתים המתאבק מצליח להגיע לקטגוריה נמוכת משקל, אולם המאמץ לאבד משקל מתיש אותו כך שהוא מובס בקרב בקלות. [דרוש מקור]
היאבקות במשחקים האולימפיים

תחרויות היאבקות בסגנון יווני-רומי נערכו באולימפיאדה הראשונה בעת החדשה, אולימפיאדת אתונה (1896). באולימפיאדת פריז (1900) לא נערכו תחרויות היאבקות כלל, ובאולימפיאדת סנט לואיס (1904) נערכו רק תחרויות היאבקות בסגנון חופשי. באולימפיאדת לונדון (1908) נערכו לראשונה תחרויות בשני הסגנונות, באולימפיאדת סטוקהולם (1912) שוב נערכו רק תחרויות בסגנון יווני-רומי, ומאז אולימפיאדת אנטוורפן (1920) נערכות ברציפות תחרויות בשני הסגנונות.
באולימפיאדת אתונה (2004) הוחל בעריכת תחרויות היאבקות לנשים, בסגנון חופשי בלבד.
לאורך השנים היו המדינות הבולטות בענף ברית המועצות (116 מדליות אולימפיות, מהן 62 מדליות זהב), ארצות הברית (122 מדליות, מהן 49 מדליות זהב), טורקיה (61 מדליות, מהן 30 מדליות זהב), שוודיה (82 מדליות, מהן 28 מדליות זהב) ופינלנד (83 מדליות, מהן 26 מדליות זהב). מרבית הישגיהן של ארצות הברית וטורקיה היו בסגנון חופשי, בעוד שמרבית הישגיהן של שוודיה ופינלנד היו בסגנון יווני-רומי.
ב-12 בפברואר 2013 החליט הוועד האולימפי הבינלאומי שענף ההיאבקות ייצא מהתוכנית האולימפית לאחר האולימפיאדה בשנת 2016 בריו דה ז'ניירו, והמתאבקים לא ייקחו חלק במשחקים האולימפיים בשנת 2020. למרות זאת, ב-8 בספטמבר 2013 התהפכה ההחלטה, והוחלט כי הענף יחזור להיות חלק מהמשחקים האולימפיים, והוא ימשיך להוות חלק מהתחרויות גם באולימפיאדה שתיערך בטוקיו בשנת 2020.
היאבקות בישראל

בישראל מתקיימת בכל שנה אליפות ישראל בהיאבקות יוונית-רומית לגברים, אליפות ישראל בהיאבקות חופשית לנשים ולגברים ואליפות ישראל בהיאבקות חופים לנשים ולגברים .
15 מתאבקים ייצגו את ישראל במשחקים האולימפיים ב-8 אולימפיאדות. הישג השיא שייך ליורי יבסייצ'יק שסיים במקום רביעי במשקל 130 ק"ג באולימפיאדת סידני 2000.
באולימפיאדת מינכן (1972) נרצחו 2 מתאבקים (אליעזר חלפין ומארק סלבין), מאמן היאבקות (משה ויינברג) ושופט היאבקות (יוסף גוטפרוינד).
העלייה מברית המועצות לשעבר לישראל בשנות ה-90 של המאה ה-20 הביאה לפריחה מסוימת של הענף בארץ, המתאבק גוצ'ה ציציאשווילי הוא נציגו המצליח ביותר של הענף, וב-2003 רשם את הישג השיא של מתאבק ישראלי, כשזכה באליפות העולם. מאז פרישתו של ציציאשווילי בשנת 2004, חלה דעיכה בהישגי הענף. ובמשך שתי אולימפיאדות (בייג'ינג ולונדון) לא היה לישראל ייצוג מענף היאבקות. אך בשנת 2016 השיגה אילנה קרטיש את הכרטיס לאולימפיאדת ריו ובכך הייתה למתאבקת הישראלית הראשונה שהשתתפה במשחקים האולימפיים. בשנים 2013–2016 זכתה אילנה קרטיש 4 פעמים ברציפות במדליית כסף באליפות אירופה בהיאבקות.
ראו גם

אליפות ישראל בהיאבקות יוונית-רומית
אליפות ישראל בהיאבקות חופשית
אליפות ישראל בהיאבקות חופים
סמבו
סומו
ג'ודו
היאבקות מקצועית
היאבקות בתמנונים
היאבקות בשמן זית
הערות שוליים

↑  רן פוני, בלי בגדים, משוחים בשמן: איך נראו ספורטאים ביוון העתיקה?, באתר ישראל היום, 11 ביולי 2024
זמביה במשחקים האולימפיים לנוער

זמביה משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מזמביה שלושה מדליות, מהן מדליית זהב יחידה, בענף האתלטיקה. היא מעולם לא השתתפה במשחקי החורף האולימפיים לנוער.
השתתפות במשחקים > משחקי הקיץ > אולימפיאדת הנוער סינגפור (2010)

המשלחת הראשונה של זמביה למשחקים האולימפיים לנוער הייתה לאולימפיאדת הנוער סינגפור  המשלחת כללה ארבעה ספורטאים שהתחרו בארבעה ענפי ספורט. המשלחת הגיעה להישגים בענף אתלטיקה וסיימה במקום החמישי בריצת 3000 מטר נערים. המשלחת לא הגיעה להישגים בענפים אגרוף, בדמניטון ושחייה וסיימה במקומות האחרונות.
השתתפות במשחקים > משחקי הקיץ > אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 24 ספורטאים שהתחרו בארבעה ענפים והייתה המשלחת הגדולה ביותר שזמביה שלחה עד כה. המשלחת זכתה בענף האתלטיקה במדליית זהב בריצת 100 מטר נערים והעפילה למקצי הגמר בריצת 200 מטר נערים, ריצת 800 מטר נערים וריצת 200 מטר נערות. המשלחת לא הגיעה להישגים בענפים ג'ודו, הוקי שדה ושחייה.
מדליות

| --- | --- |
 :  ראו גם – מדליות במשחקים האולימפיים לנוער
ראו גם

זמביה במשחקים האולימפיים
זמביה במשחקים הפאראלימפיים
דוד לוי (בלם)

דוד לוי (נולד ב-26 בינואר 1963 בחיפה) הוא כדורגלן עבר ישראלי ששיחק בעמדת הבלם.
קריירה

לאורך כל שנות ילדותו, נמשך לוי למשחק הכדורגל בשל קרבת מקום מגוריו לאצטדיון קריית אליעזר. הוא החל את דרכו במחלקת הנוער של מכבי חיפה בגיל 9. שימש כקפטן קבוצת הנוער של המועדון ועלה לקבוצת הבוגרים בגיל 16 וחצי.
את הופעת הבכורה ערך במדי הקבוצה במשחקה מול קבוצת הפועל באר שבע בעונת המשחקים 1982/1983.
במהלך עונת 1983/1984, הושאל לוי לקבוצת הפועל חיפה ששיחקה בליגה הארצית והייתה ממקומת במקום התשיעי. בסיום העונה, דורגה קבוצת הפועל חיפה במקום הראשון ועלתה לליגה הלאומית. בעונת 1984/1985, המשיך לוי בהפועל חיפה, שסיימה את העונה במקום החמישי בליגה הלאומית.
בעונת 1985/1986 חזר לוי לשחק במכבי חיפה ובעונת 1986/1987 הושאל שוב לקבוצת הפועל חיפה. בסוף עונה זו שב לוי למכבי חיפה. בעונת 1988/1989 זכה לוי עם קבוצת מכבי חיפה באליפות המדינה וזומן לסגל נבחרת ישראל, אך שבועיים לפני התכנסות הנבחרת חלה בצהבת אשר מנעה את השתתפותו. לוי נמנה עם סגל ילדים, נערים ונוער בנבחרת ישראל תחת המאמן עמנואל שפר.
בעונת 1991/1992, הושאל להפועל חיפה עימה עלה מהליגה הארצית לליגה הלאומית. לוי המשיך לשחק בקבוצת הפועל חיפה עד לפרישתו בשנת 1995 עקב מחלת הצהבת בה חלה בשנית.
לאחר פרישתו, החל לשמש כמאמן במחלקת הנוער של מכבי חיפה ובשנת 1998 זכה עימה באליפות המדינה ובגביע המדינה. שנה לאחר מכן, זכה לוי עם קבוצת הנוער שוב בגביע המדינה.
גלריה

דוד לוי במדי מכבי חיפה
דוד לוי (מימין) במדי הפועל חיפה, במהלך הדרבי החיפאי
תארים

אליפות: 1988/1989
חיים אישיים

לוי נשוי לשרון, אב לשלושה ילדים ומתגורר ביישוב אלוני אבא.
The Best Damn Thing

The Best Damn Thing הוא אלבום האולפן השלישי של הזמרת אבריל לאבין. האלבום יצא לאור בארצות הברית ובקנדה ב-17 באפריל 2007, ובאוסטרליה ובבריטניה ב-14 באפריל 2007.
הסינגל הראשון מתוך האלבום הוא "Girlfriend", הצליח להשיג מיקום שיא ללאבין במצעד הבילבורד האמריקאי. הסינגל השני הוא הבלדה "When You're Gone". האלבום מכיל גם את שיר הנושא של הסרט "אראגון", "Keep Holding On". הסינגל השלישי מתוך האלבום הוא השיר "Hot" שיצא ב-2 באוקטובר 2007.
נכון ל-2014 האלבום מכר כ-1.6 מיליון עותקים בארצות הברית, ומעל 7.5 מיליון עותקים ברחבי העולם.
מידע על האלבום

לאבין תיארה את האלבום כ"מהיר, כייפי, מרגיז, אגרסיבי, בטוח בעצמו, שחצני במובן שובבני... כל הדברים הטובים". האלבום הופק על ידי ד"ר לוק (קלי קלרקסון, פינק, דוטרי), בעלה של לאבין, דריק ויבלי (סם 41), רוב קאבלו (גרין דיי, מיי כמיקל רומנס), בוטצ' ווקר ולאבין בעצמה. טראוויס ברייקר (בלינק-182) התארח באלבום בתיפוף.
הגרסה הסטנדרטית של האלבום, שוחררה ב-14 באפריל, מכילה ארבעה שירים מצונזרים: "Girlfriend", "I Can Do Better", "Everything Back but You" ו-"I Don't Have to Try". בשיר "I Can Do Better", מצונזרת המילה "Shit", והוחלפה ב"Shhh", אך השורה "You're so full of shit" הוחלפה בשורה "You're so full of it". בשיר "Everything Back but You", המילים "Bitch" ו"Slut" הוחלפו ב"Hey", בדומה למילים ב-"Girlfriend". בנוסף, המשפט "Get ready, motherfucker" הוחלף במשפט "Get ready", אשר נאמר פעמיים, בשיר "I Don't Have to Try". רק הגרסה המיוחדת שיצאה לאלבום, הכוללת DVD, כוללת את השירים הלא מצונזרים.
קידום האלבום

לאבין קיימה מסע הופעות קצר על מנת לקדם את האלבום, אך רק חברים ממועדון המעריצים שלה היו יכולים להיות נוכחים במופע. הופעה אחת מהמסע, שודרה בערוץ "CBC". לאחר שחרור האלבום, לאבין קידמה אותו בהופעות גם בניו יורק ובהוליווד.
ב-18 בפברואר 2007, חצי דקה משלושה שירים באלבום ("Everything Back but You"‏, "I Can Do Better" ו-"When You're Gone") היו זמינים להורדה חופשית באתר AOL Music. השיר "Alone", שהוא שיר שצורף לקוני הסינגל "Girlfriend", היה ניתן להורדה באינטרנט דרך חנויות ה-iTunes בניו זילנד ובאוסטרליה ב-29 במרץ. ב-4 באפריל 2007, דלף האלבום לאינטרנט ונעשה זמין להורדה באתרי שיתוף קבצים.
מיקום במצעדים ומכירות

The Best Damn Thing מכר 16,000 עותקים במספר שעות בממלכה מאוחדת, והפך לאלבום השלישי אשר הגיע למקום הראשון במצעד מכירות האלבום בממלכה המאוחדת.
האלבום מוקם במקום הראשון במצעד מכירות האלבום בטאיוואן והגיע למעמד זהב עוד לפני ששוחרר לחנויות, בעקבות הזמנות מוקדמות של האלבום. כאשר הגיע האלבום למכירה, הגיע האלבום למעמד פלטינה.
באוסטרליה, האלבום מוקם במקום השני במצעדי המכירות, והגיע למעמד אלבום זהב. האלבום נכשל יחסית לשני אלבומיה הקודמים באוסטרליה, כאשר שני האלבומים הקודמים של לאבין הגיעו למקום הראשון במצעד המכירות.
גם ביפן, פתח האלבום את השבוע הראשון למכירה במקום השני, ולאחר מספר הופעות ביפן למטרת קידום האלבום, הגיע האלבום למקום הראשון, כאשר הוא מוכר יותר מ-345,000 עותקים. זהו האלבום השני של לאבין אשר מגיע למקום הראשון במצעד.
בארצות הברית, הגיע האלבום למקום הראשון במצעד מכירות האלבומים, כאשר מכר 286,000 עותקים, פחות מאלבומה הקודם, "Under My Skin", אשר נמכר ב-381,000 עותקים בשבוע הראשון. זהו האלבום השני של אבריל אשר מצליח להיכנס למקום הראשון במצעד.
בקנדה, האלבום מכר 68,000 עותקים ומוקם במקום הראשון במצעד המכירות. במידה מועטה, האלבום מכר יותר מאלבומה הקודם של לאבין בשבוע הראשון ליציאתו. בשבוע השני במצעד, המכירות נפלו בכ-62% ומכר במשך השבוע החולף רק 26,000 עותקים.
בספרד, האלבום מוקם במקום התשיעי, נמוך יותר מאלבומה הקודם של לאבין, אשר מוקם במקום הראשון.
לפי חברת התקליטים של לאבין, RCA, האלבום מכר 1.4 מיליון עותקים בכל העולם בשבוע הראשון ליציאה ומוקם במקום הראשון ב-11 מדינות. על-פי United World Chart, נמכרו למעלה מ-4.5 מיליון עותקים של האלבום בכל העולם והוא נכנס למקום הראשון במצעדי המכירות ב-20 מדינות. בישראל האלבום ניצב למעלה מ-3 חודשים ברשימת ה-Top 20 של רשת חנויות המוזיקה Tower Records ולפי דיווח נמכרו כמעט 100,000 עותקים בארץ.
סינגלים > Girlfriend

"Girlfriend" הוא הסינגל הראשון מהאלבום. הסינגל היה אמור לצאת לתחנות הרדיו ב-29 בינואר, אך התאריך השתנה בעקבות הפופולריות של סינגל הסרט "אראגון", "Keep Holding On". הסינגל הושמע לראשונה בתחנת רדיו באוטווה ב-7 בפברואר והיה זמין בחנות הווירטואלי של iTunes ב-23 בפברואר.
בשל מספר ההורדות הגדול (122,000) השיר מוקם במקום החמישי במצעד הבילבורד כבר בשבוע הראשון ליציאה בארצות הברית. לאחר מכן הגיע הסינגל למקום השלישי, ובשבוע שאחריו כבר הגיע למקום הראשון והפך לסינגל המצליח ביותר של לאבין, מאחר שסינגל הבכורה שלה, "Complicated", הגיע "רק" למקום השני. גם במצעד הבריטי היה זה הסינגל המצליח ביותר של לאבין כאשר הגיע למקום השני. לשיר נרשמו יותר מ-1,277,143 הורדות דיגיטליות והוא קיבל מעמד של פלטינה. מאז הופעתו הראשונה במצעד הבילבורד השיר מעולם לא ירד מעשרת המקומות הראשונים, והוא נמצא שם כבר 12 שבועות (נכון למאי 2007). באוסטרליה מוקם השיר במקום השלישי בשבוע הראשון ליציאתו, ובשבוע שאחריו כבר הצליח להשיג את המקום הראשון ונשאר שם למשך שבעה שבועות. לאחר שלושה שבועות במצעד קיבל הסינגל מעמד פלטינה לאחר מכירות של יותר מ-70,000 עותקים. במצעד הלטיני שבאמריקה הגיע הסינגל למקום הרביעי.
הסינגל הופק על ידי ד"ר לוק והוא מתאר את לאבין, אשר מסובכת עם גבר וחברותיו. לשיר אופי יותר פופי מאשר רוקיסטי, בניגוד לרוב שיריה הקודמים של לאבין, דבר שאכזב מעריצים רבים. פזמון השיר הוקלט מחדש בשבע שפות שונות: גרמנית, יפנית, פורטוגזית, איטלקית, צרפתית, ספרדית ומנדרינית (ניב בשפה הסינית). בנוסף, קיימת גרסת רדיו אשר בה צונזרו מילים מסוימות מן השיר. בדיוידי אשר במהדורה המיוחדת של האלבום אמרה לאבין שב"גשר" בשיר, "אם תקשיבו טוב, תוכלו לשמוע אותנו (לאבין וד"ר לוק) מצחקקים ברקע... ואם חשבתם שבחורה צוחקת, זה לוק".
הווידאו קליפ צולם בקליפורניה, ובו לאבין מופיעה כשלוש דמויות, כחנונית, כרוקיסטית ובדמותה הרגילה. הקליפ מראה את היריבות בין שתי הראשונות (ה"חנונית" וה"רוקיסטית"), כאשר לבסוף ה"רגילה" משיגה את הבחור. בן הזוג של לאבין מגולם על ידי הדוגמן האמריקאי בריאן מקולין. הופעת הבכורה העולמית של הקליפ לשיר תוכננה להיות בתוכנית האמריקאית "TRL" של MTV וב-"MuchOnDemand" הקנדית ב-26 בפברואר. למרות זאת, הקליפ הופיע לראשונה בתוכנית "Music Station C4" בניו זילנד כבר ב-20 בפברואר. בנוסף, הקליפ הופיע לראשונה בטלוויזיה האירופאית ב-23 בפברואר.
הרמיקס הרשמי לשיר דלף לאינטרנט במאי 2007. הוא מכיל קטעי ראפ המושרים על ידי זמרת ההיפ-הופ האמריקאית, ליל מאמא.
סינגלים > Keep Holding On

הוקלט עבור פסקול הסרט "אראגון". הסינגל נכתב והופק על ידי לאבין וד"ר לוק. זהו הסינגל הראשון מתוך הפסקול והוא יצא לתחנות הרדיו ב-11 בנובמבר 2006. הסינגל זכה להצלחה באשר הופץ ובין השאר הגיע למקום השני בקנדה ונשאר במקום זה למשך ארבעה שבועות. בארצות הברית הגיע לרשימת 20 המובילים במצעד הבילבורד ולעשרת המובילים במצעד הבילבורד למבוגרים. בישראל זכה השיר למקום הראשון במצעד הרשמי של גלגלצ. הסינגל הוא סינגל של הסרט אך אינו סינגל רשמי של האלבום The Best Damn Thing.
סינגלים > When You're Gone

"When You're Gone" הוא הסינגל השני מתוך האלבום. הסינגל נכתב על ידי לאבין והופק על ידי בוצ'ט וואלקר. הסינגל יצא ב-19 ביוני 2007 במטרה לשחזר את ההצלחה הגדולה של הלהיט "Girlfriend", אך עם פנייה גם לקהל המבוגר יותר. הסינגל הוא בלדת רוק האמורה לרגש את שומע השיר ואמורה לספק צד אחר של לאבין המצליח גם לרגש. הסינגל נכנס לרשימת 20 המובילים במצעד הבילבורד ולעשרת המובילים במצעד הבילבורד למבוגרים. הסינגל הצליח לשחזר את ההצלחה האדירה של "Girlfriend".
הווידאו קליפ של הסינגל הודלף על ידי מעריץ אלמוני של אבריל שבוע לפני שידור הסינגל באמצעי התקשורת. ההכרזה על השיר כסינגל התגלתה כרמז על העטיפה של האלבום The Best Damn Thing.
הווידאו קליפ של הסינגל "When You're Gone" הופק ביום שרבי ולכן צילומי החוץ בקליפ מתלווים בגוון כתמתם שהוסיף לאווירת הקליפ מאוד. הקליפ שם דגש על העצב בעיקר, ולאבין היא פרט שולי בקליפ. בקליפ ישנן מספר עלילות המתחרשות במקביל, שלכולן יש קשר לשיר. זהו הווידאו קליפ הראשון מסוגו המכיל מספר עלילות במקביל.
סינגלים > Hot

הסינגל השלישי מהאלבום יצא ב-2 באוקטובר 2007. השיר מכיל תכנים דומים ללהיט של לאבין - Girlfriend והופק על ידי ד"ר לוק. אחרי 2 סינגלים מצליחים בקנה מידה עולמי, לאבין רוצה להוכיח שגם אחרי 2 סינגלים מצליחים ומעולים יש לה עדיין מה להציע. השיר, שנכתב על ידי לאבין, עוסק בבעלה ובן זוגה לחיים, דרייק וויבלי, סולן להקת הפאנק Sum 41. השיר אמנם לא מכין קללות או מילים גסות, אך תכנו של השיר נחשב פרוקטיבי. לפי מה שטענה לאבין בתוכנית Total Request Live בערוץ המוזיקה MTV העבודה על צילומי הווידאו קליפ לסינגל החלו ב-10 בספטמבר בניו יורק. חברת אתר המוזיקה הגדול Yahoo! Music טוענים כי הקליפ יהיה זמין לצפייה כבר ב-5 באוקטובר. מעריץ אלמוני של לאבין הדליף לרשת צילום מוזר ביותר מצילומי הקליפ, כאשר מראה לנו כי כנראה הקליפ יהיה בסגנון שנות ה-30, והשיער של אבריל (כנראה) יהיה פאה מנופחת וגסה. מספר שמועות נוספות הן שהקליפ יצולם בשחור לבן ושרקדניות ישתתפו בקליפ. הקליפ יצא בספיישל מיוחד ב-4 באוקטובר בערוץ המוזיקה GoTv ואחד המעריצים של לאבין הדליף את הקליפ לרשת. הקליפ עצמו הוא קליפ פוזאיסטי בלי שום קשר לתוכן השיר או מילות השיר, והקליפ נחשב פרוקטיבי.
סינגלים > The Best Damn Thing

הסינגל הרביעי מהאלבום הוא "The Best Damn Thing" ויצא ב-25 באפריל ובעל שם זהה כמו של האלבום. יציאתו של הסינגל נודעה על ידי ד"ר לוק בתוכנית "Pulse Music Board". הווידאו יצא לרשת ב-24 באפריל אך נחל כישלון ברדיו ובערוצי המוזיקה, איוון טאובנפלד אשר לא שמעו ממנו מאז אלבומה השני של אבריל הופיע בווידאו של "The Best Damn Thing" ואף השתתף בכתיבת השיר.
רשימת רצועות > גרסה סטנדרטית

"Girlfriend" (אבריל לאבין, לוקאס גוטוולד) – 3:37
"I Can Do Better" (לאבין, גוטוולד) – 3:17
"Runaway" (לאבין, גוטוולאד, קארה דיאוגרי) – 3:48
"The Best Damn Thing" (לאבין, בוטצ' ווקר) – 3:10
"When You're Gone" (לאבין, ווקר) – 4:00
"Everything Back but You" (לאבין, ווקר) – 3:03
"Hot " (לאבין, אוון טאובנפלד) – 3:23
"Innocence" (לאבין, טאובנפלד) – 3:53
"I Don't Have to Try" (לאבין, גוטוולד) – 3:17
"One of Those Girls" (לאבין, טאובנפלד) – 2:56
"Contagious" (לאבין, טאובנפלד) – 2:10
"Keep Holding On" (לאבין, גוטוולד) – 3:59
רצועות בונוס ביפן:
"Alone" (לאבין, גוטוולד, מקס מרטין) – 3:13
"Girlfriend" [וידאו קליפ] – 3:48
רשימת רצועות > גרסה מיוחדת

רשימת רצועות
"Girlfriend" (גרסה לא מצונזרת)
"I Can Do Better" (גרסה לא מצונזרת)
"Runaway"
"The Best Damn Thing"
"When You're Gone"
"Everything Back But You" (גרסה לא מצונזרת)
"Hot"
"Inncocence"
"I Don't Have To Try" (גרסה לא מצונזרת)
"One Of Those Girls"
"Contagious"
"Keep Holding On"
בונוס DVD:'
"העשייה של The Best Damn Thing"
"גלריית תמונות"
רשימת רצועות > גרסת iTunes

"I Will Be" (רק בהזמנות מוקדמות) (לאבין, גוטוולד, מקס מרטין) – 3:59
"חמשת המשאלות של אבריל לאבין" (פרקים 8–11) – 27:15
רשימת רצועות > בי-סיידס/רצועות בונוס

"Alone" - בי-סייד לסינגל "Girlfriend" ורצועת בונוס ביפן
"I Will Be" - רצועת בונוס למזמינים בהזמנות קודמות דרך iTunes
"Girlfriend" (גרסה ספרדית) - רצועת בונוס בספרד
"Girlfriend" (גרסה מנדרינית)
"Girlfriend" (גרסה יפנית) - בי-סייד לסינגל "When You're Gone" ביפן
"Girlfriend" (גרסה צרפתית)
"Girlfriend" (גרסה גרמנית) - רצועת בונוס בגרמניה
"Girlfriend" (גרסה איטלקית)
"Girlfriend" (גרסה פורטוגזית)
"When Youre Gone" (גרסה חיה) - מצורף לסינגל When Youre Gone
"When Youre Gone" (גרסה אלרנטיבית) - מצורף לסינגל When Youre Gone
"Girlfriend Feat Lil.Mama" (רמיקס לשיר Girlfriend בשיתוף הזמרת Lil Mama בעריכת Dr.Luke ואבריל)
"It's All Because Of You" - לפי מספר מקורות, אמור להיות מצורף לסינגל העתידי של Hot.
הערות שוליים

↑  אבריל לאבין, רוב קאבלו, בוצ' ווקר, דריק ויבלי, ד"ר לוק
↑   Girlfriend, וידאו קליפ של השיר  באתר יוטיוב
| אבריל לאבין |
| --- | --- | --- |
| דיסקוגרפיה • שירים • פרסים ומועמדויות | דיסקוגרפיה • שירים • פרסים ומועמדויות |  |
| אלבומי אולפן | Let Go • Under My Skin • The Best Damn Thing • Goodbye Lullaby • Avril Lavigne • Head Above Water • Love Sux |  |
| אלבומי הופעה | My World • Greatest Hits |  |
| אלבומי אוסף | B-Sides |  |
| אלבומי וידאו | Avril Lavigne: My World • Bonez Tour 2005: Live at Budokan • The Best Damn Tour: Live in Toronto |  |
| סינגלים | "Complicated" • "Sk8er Boi" • "I'm with You" • "Losing Grip" • "Mobile" • "Don't Tell Me" • "My Happy Ending" • "Nobody's Home" • "He Wasn't" • "Fall to Pieces" • "Keep Holding On" • "Girlfriend" • "When You're Gone" • "Hot" • "The Best Damn Thing" • "Alice" • "What the Hell" • "Smile" • "Wish You Were Here" • "Here's to Never Growing Up" • "Rock n Roll" "Let Me Go" • "Hello Kitty" • "Give You What You Like" • "Fly" • "Head Above Water" • "Tell Me It's Over" • "Dumb Blonde" • "I Fell in Love with the Devil" • "We Are Warriors" • "Bite Me" • "Love It When You Hate Me" |  |
| שירים אחרים | "I Always Get What I Want" • "Take Me Away" • "Push" • "Bad Reputation" • "How You Remind Me" • "Bad Girl" • "Flames" |  |
| סיבובי הופעות | Try To Shut Me Up Tour • Bonez Tour • The Best Damn World Tour • The Black Star Tour • The Avril Lavigne Tour  • Head Above Water Tour |  |
| --- | --- |
בקרת זהויות :  MusicBrainz release group: 61456a94-ba4c-3377-b2b9-0d2513e2ba37
רם אורן

| --- | --- |

 לידה:  8 במרץ 1936 (בן 89) תל-אביב, פלשתינה (א"י) 
 מדינה:  ישראל 
 מקום לימודים:  האוניברסיטה העברית בירושלים 
 שפות היצירה:  עברית 
 www.ram-oren.com
 
רם אורן (נולד ב-8 במרץ 1936) הוא סופר, מו"ל, עורך ועיתונאי ישראלי. מרבית ספריו תורגמו לאנגלית, צרפתית ושפות נוספות. הוא גם עורך דין בהכשרתו ועבד בתפקיד היועץ המשפטי של ידיעות אחרונות.
ביוגרפיה

נולד בתל אביב וגדל בשכונת שפירא. אביו היה כורך ספרים והיה מביא הביתה למשפחתו לקריאה מדי סוף שבוע אחדים מהספרים שנמסרו לו לכריכה. כך נולדה אהבתו של אורן לספרות וכבר בגיל שמונה החליט שכשיהיה גדול יכתוב ספרים. אחדים מסיפוריו ושיריו פורסמו בעיתוני הילדים של התקופה. למרות זאת, בתחילת דרכו כבוגר, שני הספרים הראשונים שכתב נדחו על ידי כל ההוצאות לאור אליהן הוא שלח אותם והוא למד ולאחר מכן עבד, כעורך דין ועיתונאי. רק בגיל מתקדם יחסית החלו ספריו להתפרסם.
את הקריירה העיתונאית שלו החל כנער שליח בגיל 15 בעיתון "ידיעות אחרונות" וכמתלמדו של אלכסנדר זאובר, עורכו של "עיתון מיוחד". פנייתו לכיוון זה נבעה ממחשבה שכעובד בעיתון יוכל איכשהו להשתלב גם בכתיבה ובתחילת דרכו הוא אף הסכים לעבוד כשליח בחינם, כדי להשיג דריסת רגל בתחום. עבודתו העיתונאית הפכה עם הזמן לעבודה של ממש והוא אף הגיע בה להישגים: עורך מוסף 7 ימים, ועריכת מוספים חשובים בעיתון. הוא שילב אותה עם לימודי משפטים ועבודה כעורך דין, והיה במרוצת השנים ליועץ המשפטי של ידיעות אחרונות.
בשנת 1994, כשהיה בן 58 פרסם את ספרו הראשון, "פיתוי" (הוצאת כתר). הספר לא הצליח בתחילה, ונחשב לכישלון מבחינת המכירות עד הופעתו בתוכנית הטלוויזיה של דן שילון, שהייתה אז תוכנית האירוח הפופולרית ביותר. גליה אלבין, שישבה אז במקרה לצדו במעגל המרואיינים, החליטה לעזור לסופר המתחיל וסיפרה שקראה את ספרו והיא מתעתדת להסריטו. הדברים לא היו נכונים והיא אף לא קראה אז את הספר, אך הדבר שימש כמנוף לקידומו של "פיתוי", שהפך לאחד מרבי-המכר הפופולריים ביותר בישראל אי פעם. ב-2002 הופק סרט קולנוע על פי הספר.
לאחר כתיבת ספרו הראשון התפטר מידיעות אחרונות, ויצא ל-4 חודשים לארצות הברית להכיר את מחוזות המו"לות האמריקאית מבלי להכיר איש.
הצלחתו הספרותית, שלא לוותה בהצלחה כלכלית זהה בשל העובדה שהמוציאים לאור לקחו לעצמם חלק גדול מרווחי המכירות, הביאה אותו לייסוד הוצאת ספרים בשם "קשת הוצאה לאור". ההוצאה מפרסמת בעיקר את ספריו של אורן.
אורן מנסה לתת בספריו תמונה של תופעות שונות בשיח התרבותי הישראלי (לדוגמה: הנהייה אחרי המיסטיקה המזרחית באשראם). מרבית ספריו הם בז'אנר הספרות הבלשית, אך בשנת 2002 פרסם לראשונה רומן היסטורי - לטרון, עליו זכה בציון מיוחד מטעם ועדת פרס יצחק שדה לספרות צבאית. בשנת 2018, במסגרת פרויקט 70 שנה למדינת ישראל, נבחר הספר לטרון על ידי משרד החינוך כאחד משלושת הספרים המומלצים בנושא מלחמות ישראל לגילי התיכון.
בשנת 2004 פרסם ספר נוסף בסוגה זו - המטרה - תל אביב, העוסק בפלישת הצבא המצרי לישראל במלחמת העצמאות.
ביולי 2004 הצטרף לקבוצת התקשורת "כאן" במכרז ערוץ 2. אורן שימש כראש חטיבת התוכן של הקבוצה. הקבוצה לא זכתה במכרז ופורקה ב-2007.
בדצמבר 2009, השיק את הספר הדיגיטלי העברי הראשון המיועד לקריאה באייפון, בשיתוף חברת iDigital (ספרו "ימים אדומים").
בשנת 2007 כתב אורן את הספר "השבועה" העוסקת בחיי חסידת אומות העולם גרטרודה בבילינסקה ושל מיכאל סטולוביצקי אותו היא הסתירה בתקופת השואה.
בשנת 2017 כתב אורן את הספר "הגירוש מן הארמון" העוסק בחייו של פארוק הראשון מלך מצרים.
במשך השנים התבסס רם אורן כסופר ישראלי מצליח ביותר. כל ספריו זכו בפרסי ספר הזהב וספר הפלטינה. "פיתוי" ו"אות קין", שניים מספריו, הם מהספרים הנמכרים ביותר בישראל אי פעם. ספרו על חייה ומותה של סוכנת המוסד סילביה רפאל תורגם לשש שפות, והיה לרב-מכר בינלאומי.
חיים אישיים

אורן נשוי מאז 1961 לניצה, ואב לשלושה ילדים.
מתגורר בתל אביב.
ספריו

פיתוי (כתר, 1994)
משחק מכור (כתר, 1995)
אות קין (קשת, 1996)
לב (קשת, 1997)
צל של ספק (קשת, 1997)
אשראם (קשת, 1998)
אש חיה (קשת, 1999)
חווה ואדם (קשת, 2000)
עירום (קשת, 2000)
אהבה בדלתיים סגורות (קשת, 2001)
לטרון (קשת, 2002)
התמכרות ועוד סיפורים (קשת, 2002)
נסיכה אפריקנית (קשת, 2003)
המטרה - תל אביב (קשת, 2004)
היורשת (קשת, 2004)
אחות קטנה (קשת, 2005)
אהובי אויבי (קשת, 2006)
ימים אדומים (קשת, 2006)
רמטכ"ל (קשת, 2006)
השבועה (קשת, 2007)
כוח עליון (קשת, 2008)
גרין קארד (קשת, 2008)
מהתנ"ך באהבה (קשת, 2009)
ילד אחד יותר מדי (קשת, 2010)
סילביה: חייה ומותה של לוחמת ה"מוסד" (קשת, 2010)
זהות כפולה (קשת, 2011)
סודות גלויים (קשת, 2011)
נפש הומיה (קשת, 2012)
כבשה שחורה (קשת, 2012)
הצעיף האדום (קשת, 2013)
אמא (קשת, 2014)
אהבה כואבת - חלק ראשון: שירי (קשת, 2015)
אהבה כואבת - חלק שני: דני (קשת, 2015)
אהבה כואבת - חלק שלישי: אמירה (קשת, 2015)
בשידור חי (קשת, 2016)
הגירוש מן הארמון (קשת, 2017)
עמק הסיליקון (קשת, 2018)
מגדת העתידות (קשת, 2019)
ביקורת

כתיבתו של רם אורן זכתה לביקורות מעורבות. המרכיב העיקרי של הביקורת השלילית מתחלק לשתי רמות: רמת התחקיר - נטען כי אורן חושף את קוראיו למקומות וקהלים לא מוכרים, אך בניגוד לצפוי אינו מעמיק בתחקיר על מושאי הכתיבה ומספק לקהל את אותם תיאורים סטריאוטיפיים שציפה לקבל. הרמה הספרותית - נטען כי אורן מרבה בקלישאות ובפאתוס מוגזם. כמו גם בשילוב משלבי שפה שונים למשפט אחד.